Герб Драгічына

Герб Драгічына — адзін з афіцыйных сімвалаў горада Драгічына, раённага цэнтра ў Брэсцкай вобласці Беларусі. Распрацаваны галоўным архітэктарам раёна В. Г. Міхнюком.

Герб зацверджаны 19 мая 1998 года рашэннем Драгічынскага гарадскога савета № 310Рашэнне Драгічынскага гарадскога савета № 310 ад 19 мая 1998 года аб зацвярджэнні герба..

9 чэрвеня 1998 года герб занесены ў Гербавы матрыкул Рэспублікі Беларусь пад нумарам 15.

 Апісанне герба 
У блакітным полі варажскага шчыта, у верхняй частцы размешчаны два сярэбраныя галубы, павернутыя галовамі адзін да аднаго. Пад імі сярэбраны нацягнуты лук са стралой наканечнікам уверх. З абодвух бакоў лука размешчаныя дзве пары сярэбраных жалудоў.

 Сімволіка герба 
 Галубы ўвасабляюць Грамніцы (Стрэчанне), у горадзе некалі існавала царква ў гонар Стрэчання Гасподняга.
 Нацягнуты лук (як элемент гербаў Брэста і Пінска) паказвае на прыналежнасць да Брэсцкай вобласці і гістарычнай Піншчыны.
 Жалуды сімвалізуюць некалі размешчаныя на месцы Драгічына векавыя дубровы.

 Гісторыя 

Вядомы незацверджаны праект герба Драгічына, калі горад уваходзіў у Кобрынскі павет Гродзенскай губерні. Праект герба быў састаўлены ў другой палове XIX стагоддзя (1868) і меў наступны выгляд: у сярэбраным полі лазурковы хвалісты пояс, які суправаджаецца зверху і знізу барвовымі шарамі. У вольнай частцы герб Гродзенскай губерні.

 Зноскі 

 Літаратура 


 Спасылкі 
 Сімволіка г. Драгічына  // сайт Драгічынскага раённага выканаўчага камітэта.
 Герб Драгічына // сайт «Геральдика.by».
 Герб Драгічына // сайт «Геральдикум».
 Герб горада Драгічына.


Драгічын